**Kontrola plnenia uznesení**

Kontrola plnenia uznesení je predložená ako stály bod programu rokovania. Uznesenia Miestneho zastupiteľstva Mestskej časti Košice - Sídlisko KVP

- zo XVII. rokovania zo dňa 26. 06. 2024

- z XVIII. rokovania zo dňa 31. 07. 2024 - v mimoriadnom termíne

a z predchádzajúcich rokovaní navrhujeme zaradiť do úloh v plnení a splnených úloh takto:

**Splnené úlohy:**

**18 zo dňa 21.12.2022** MieZ MČ Košice-Sídlisko KVP

a) schvaľujerozpočet Mestskej časti Košice-Sídlisko KVP na rok 2023 podľa predloženého návrhu

b) berie na vedomierozpočet Mestskej časti Košice-Sídlisko KVP na roky 2024, 2025 podľa predloženého návrhu.

Spôsob splnenia: Schválením rozpočtu Mestskej časti Košice - Sídlisko KVP na rok 2024 je uznesenie splnené.

**66 zo dňa 21.06.2023** MieZ MČ Košice-Sídlisko KVP schvaľuje

tvorbu a použitie rezervného fondu Mestskej časti Košice - Sídlisko KVP na rok 2023.

Spôsob splnenia: Schválením Záverečného účtu Mestskej časti Košice - Sídlisko KVP a celoročného hospodárenia za rok 2023 bolo uznesenie splnené.

**171/a zo dňa 09.05.2024**

Miestne zastupiteľstvo mestskej časti Košice- Sídlisko KVP v súlade s § 9a ods. 15 písm. f) zákona SNR č. 138/1991 Zb. o majetku obcí v znení neskorších predpisov

**schvaľuje prevod vlastníctva majetku** Mestskej časti Košice – Sídlisko KVP evidovaného na liste vlastníctva č. 2879, katastrálne územie Grunt, obec: Košice – Sídlisko KVP, okres Košice II, a to areálu bývalej MŠ v Drocárovom parku:

* + - 1. Stavba so súpisným číslom 1149 – budova pre školstvo, na vzdelávanie, výskum – škôlka, jasle, stojaca na parcele registra „C“ evidovanej na katastrálnej mape pod parcelným číslom 3555/3 o výmere 314 m2 - zastavaná plocha a nádvorie,
      2. Stavba so súpisným číslom 3155 – budova pre školstvo, na vzdelávanie, výskum – škôlka, jasle, stojaca na parcele registra „C“ evidovanej na katastrálnej mape pod parcelným číslom 3555/6 o výmere 62 m2 - zastavaná plocha a nádvorie,
      3. Stavba so súpisným číslom 3156 – budova pre školstvo, na vzdelávanie, výskum – škôlka, jasle, stojaca na parcele registra „C“ evidovanej na katastrálnej mape pod parcelným číslom 3555/5 o výmere 315 m2 - zastavaná plocha a nádvorie,
      4. Stavba so súpisným číslom 3157 – budova pre školstvo, na vzdelávanie, výskum – škôlka, jasle, stojaca na parcele registra „C“ evidovanej na katastrálnej mape pod parcelným číslom 3555/4 o výmere 313 m2 - zastavaná plocha a nádvorie,
      5. Stavba so súpisným číslom 3158 – budova pre školstvo, na vzdelávanie, výskum – škôlka, jasle, stojaca na parcele registra „C“ evidovanej na katastrálnej mape pod parcelným číslom 3555/2 o výmere 316 m2 - zastavaná plocha a nádvorie,
      6. Pozemok - parcela registra „C“ evidovaná na katastrálnej mape pod parcelným číslom 3555/2 o výmere 316 m2 - zastavaná plocha a nádvorie,
      7. Pozemok - parcela registra „C“ evidovaná na katastrálnej mape pod parcelným číslom 3555/3 o výmere 314 m2 - zastavaná plocha a nádvorie,
      8. Pozemok - parcela registra „C“ evidovaná na katastrálnej mape pod parcelným číslom 3555/4 o výmere 313 m2 - zastavaná plocha a nádvorie,
      9. Pozemok - parcela registra „C“ evidovaná na katastrálnej mape pod parcelným číslom 3555/5 o výmere 315 m2 - zastavaná plocha a nádvorie,
      10. Pozemok - parcela registra „C“ evidovaná na katastrálnej mape pod parcelným číslom 3555/6 o výmere 62 m2 - zastavaná plocha a nádvorie,
      11. Pozemok - parcela registra „C“ evidovaná na katastrálnej mape pod parcelným číslom 3555/7 o výmere 62 m2 - zastavaná plocha a nádvorie,
      12. Pozemok - parcela registra „C“ evidovaná na katastrálnej mape pod parcelným číslom 3555/8 o výmere 28 m2 - zastavaná plocha a nádvorie,
      13. Pozemok - parcela registra „C“ evidovaná na katastrálnej mape pod parcelným číslom 3555/9 o výmere 39 m2 - zastavaná plocha a nádvorie,
      14. Pozemok - parcela registra „C“ evidovaná na katastrálnej mape pod parcelným číslom 3555/10 o výmere 53 m2 - zastavaná plocha a nádvorie,
      15. Pozemok - parcela registra „C“ evidovaná na katastrálnej mape pod parcelným číslom 3555/1 o výmere 5258 m2 - zastavaná plocha a nádvorie,

**z dôvodu hodného osobitného zreteľa** pre kupujúceho Silvers, s.r.o., Kalinčiakova 45A, 917 01 Trnava, IČO: 55 216 471 za kúpnu cenu 896 000,- € (slovom osemstodeväťdesiatšesťtisíc eur).

**Zdôvodnenie osobitného zreteľa:**

Ide o prevod vlastníctva nehnuteľného majetku Mestskej časti Košice-Sídlisko KVP, ktorý mestská časť trvalo nepoužíva na plnenie svojich úloh v zmysle § 3 ods. 1 Zásad hospodárenia a nakladania s majetkom Mestskej časti Košice-Sídlisko KVP. Osobitný zreteľ spočíva vo vymedzení verejnoprospešného účelu prevodu nehnuteľností, ktorým je vybudovanie malometrážnych bytových jednotiek asistovaného bývania pre seniorov schopných samostatného bývania s drobnou asistenciou,  komunitného zariadenia pre seniorov s kapacitou 12 osôb, denného stacionára pre seniorov s kapacitou 30 prijímateľov, ako aj poskytovanie sociálnej služby ako opatrovateľská služba a podpora samostatného bývania v areáli bývalej MŠ v Drocárovom parku v Košiciach po dobu minimálne 10 rokov, čo je naplnením dlhodobého zámeru Mestskej časti Košice-Sídlisko KVP. Výstavba na vymedzený účel bude hradená výlučne zo zdrojov kupujúceho bez finančných nárokov voči mestskej časti. Mestskej časti ostane zachované oprávnenie dohliadať na dodržiavanie podmienok upravených v kúpnej zmluve. Kúpna cena nehnuteľnosti je stanovená znaleckým posudkom č. 18/2023 z 10.8.2023 vypracovaným Ing. Jozefom Hudákom, MPH vo výške 896 000,- € (slovom osemstodeväťdesiatšesťtisíc eur). Vymedzenie dôvodu hodného osobitného zreteľa je v súlade s ustanovením § 7a písm. d) a e) Zásad hospodárenia a nakladania s majetkom Mestskej časti Košice – Sídlisko KVP v platnom znení.

Spôsob splnenia: Na základe schváleného uznesenia bola medzi Mestskou časťou Košice – Sídlisko KVP a spoločnosťou Silvers, s.r.o. uzatvorená Kúpna zmluva č. 72/2024/K1K zo dňa 23.05.2024. Zmluva bola zverejnená v súlade s platnou právnou úpravou. Po úhrade kúpnej ceny bol podaný návrh na vklad vlastníckeho práva v prospech spoločnosti Silvers, s. r.o. Vklad bol povolený dňa 31.07.2024. Uznesenie bolo splnené.

**178 zo dňa 26.06.2024** MieZ MČ Košice-Sídlisko KVP schvaľuje

a) schvaľujeZáverečný účet Mestskej časti Košice-Sídlisko KVP a celoročné hospodárenie

za rok 2023 bez výhrad,

b) schvaľujepoužitie zostatku finančných operácií za rok 2023 na tvorbu rezervného fondu

vo výške 40 791,14 EUR,

c) berie na vedomie správu audítora za rok 2023.

Spôsob splnenia: Záverečný účet mestskej časti bol schválený, dňa 28.06.2024 bol zostatok finančných operácií za rok 2023 prevedený na účet rezervného fondu mestskej časti. Uznesenie bolo splnené.

**181 zo dňa 26.06.2024** MieZ MČ Košice-Sídlisko KVP schvaľuje

II. zmenu rozpočtu Mestskej časti Košice - Sídlisko KVP na rok 2024 podľa predloženého návrhu.

Spôsob splnenia: V zmysle schváleného uznesenia bola II. zmena rozpočtu zapracovaná do rozpočtu Mestskej časti Košice - Sídlisko KVP na rok 2024. Uznesenie bolo splnené.

**183 zo dňa 26.06.2024** MieZ MČ Košice-Sídlisko KVP

v súlade s § 12 ods. 11 Zásad hospodárenia a nakladania s majetkom Mestskej časti Košice - Sídlisko KVP schvaľuje

prenájom nehnuteľného majetku **–** nebytových priestorovv budove bývalej MŠ na Bauerovej ulici č. 1, 040 23 Košice, časť „A“ 1.NP o výmere 181,16 m2 na dobu určitú od 01.09.2024 do 30.06.2025.

Spôsob splnenia: V zmysle schváleného uznesenia bol uzatvorený Dodatok č. 2 k Zmluve o nájme nebytových priestorov č. 112/2003/VaM zo dňa 23.07.2024 medzi Mestskou časťou Košice – Sídlisko KVP a nájomcom Ing. Petrou Krajíčkovou o predĺžení doby nájmu do 30.06.2025. Zmluva bola zverejnená v súlade s platnou právnou úpravou. Uznesenie bolo splnené.

**186 zo dňa 26.06.2024** MieZ MČ Košice-Sídlisko KVP súhlasí

s predĺžením Nájomnej zmluvy č. 25/6/1993/SM zo dňa 25.06.1993 v znení Dodatku č. 2 zo dňa 31.12.2019 evidovanom pod č. 138/2019/VaM o ďalších 5 rokov pre spoločnosť Slovnaft, a.s.,IČO: 31 322 832 v súlade s článkom IV, bod 2 zmluvy.

Spôsob splnenia: Na základe prijatého uznesenia bola spoločnosť Slovnaft, a.s. listom zo dňa 15.07.2024 informovaná o súhlase miestneho zastupiteľstva s predĺžením Nájomnej zmluvy v znení Dodatku č. 2 o ďalších 5 rokov. V prílohe listu bola spoločnosti zaslaná kópia uznesenia miestneho zastupiteľstva č. 186 zo dňa 26.06.2024. Uznesenie bolo splnené.

**187/b zo dňa 26.06.2024** MieZ MČ Košice-Sídlisko KVP schvaľuje

stanovisko k projektovej dokumentácii k územnému konaniu pre stavbu Andromeda – Bytový komplex s polyfunkciou – 1, 2. Etapa v mestskej časti Sídlisko KVP:

Mestská časť Košice – Sídlisko KVP po preštudovaní uvedenej projektovej dokumentácie k stavbe „Andromeda – Bytový komplex s polyfunkciou – 1, 2. Etapa **súhlasí** s vydaním rozhodnutia o umiestnení stavby za dodržania dole uvedených podmienok:

* Vplyvom výstavby bytového komplexu Andromeda dôjde k zrušeniu minimálne 42 parkovacích miest (bez zarátania PM na zastávku MHD), ktoré doposiaľ slúžia obyvateľom okolitej zástavby na ulici Wuppertálska. Z uvedených dôvodov požadujeme vybudovanie nových parkovacích miest ako kompenzáciu za zrušené PM, prípadne exteriérové parkovacie plochy vyčleniť výlučne pre obyvateľov z Wuppertálskej ulice, nie pre obyvateľov a návštevníkov bytového komplexu Andromeda. Za zabratie 42 ks PM sa na stretnutí s investorom dohodlo kompenzovanie 42 PM v rámci sídliska KVP podľa „Zápisu zo stretnutia zástupcov MČ – KVP s Ing. Miroslavom Kacejom, zo dňa 14.05.2024“, ktoré je prílohou č. 1 a 2 materiálu.
* Návrh cyklochodníka cez súkromné parcely.
* V projektovej dokumentácii nie je stále vyriešené odpadové hospodárstvo, tak ako to bolo požadované v predchádzajúcom stanovisku, t. z. vyprázdňovanie polopodzemných kontajnerov, kde nie je umožnený príjazd vozidla ku nádobe a bezpečná manipuláciu s vynášaným odpadom (okolo polopodzemných kontajnerov sú umiestnené parkovacie miesta). Došlo k úprave polohy dvoch stojísk polopodzmených kontajnerovísk pri „Vjazde B C“ a pri „Vjazde D E“. Stále však pri objekte „SO E 02.03“ príjazd ku kontajnerovisku nie je doriešený.
* V projekte nie je doriešené zásobovanie polyfunkčných jednotiek, pričom vzniká predpoklad blokovania existujúcich parkovacích miest nákladnými autami a dodávkami zásobovania.
* Vo výkresovej dokumentácii chýba v bloku „A“, v bloku „B“, v bloku „C“, v bloku „D“ a „E“ na 1.NP zatriedenie bytových jednotiek.
* Ako veľmi diskomfortné bývanie vnímame situovanie bytových jednotiek v 1.PP z hľadiska hlučnosti, výfukových plynov z áut z podzemnej garáže a taktiež bytové jednotky situované na 1.NP nad vjazdom do podzemnej garáže – hlučnosť z otvárania brány. Bytové jednotky na 1.NP vedľa polyfunkčných jednotiek odporúčame nahradiť polyfunkciou, ďalšie diskomfortné bývanie pre budúcich obyvateľov bytových jednotiek.
* Objekt SO B 02.03 pôdorys 1.NP v bytovej jednotke nad vjazdom B do podzemnej garáže v obytnej miestnosti chýba okenný otvor.
* V rámci realizácie prípojok inžinierskych sietí požadujeme v prípadoch jej križovania s parkovacími plochami a miestnymi cestami v čo najväčšej miere využitie bezvýkopovej formy. V prípadoch nutného zásahu do telesa ciest či parkovacích plôch požadujeme pre ďalší stupeň stavebného konania zahrnúť do projektovej dokumentácie taktiež spôsob spätnej úpravy rozkopaných úsekov ciest a parkovísk v zmysle TP MD SR 079 Navrhovanie a realizácia dodatočných jazdných pruhov, napojenia vozoviek a priečnych rozkopávok cestných komunikácií. Hĺbka a poloha potrubí musí byť navrhnutá a zrealizovaná v súlade s STN 73 6005 Priestorová úprava vedení technického vybavenia. Náklady na spätnú úpravu miestnych ciest, parkovacích plôch a chodníkov musia byť zahrnuté v rozpočte stavby.
* Požadujeme predloženie súhrnného návrhu umiestnenia nových parkovacích miest ako kompenzácie za súčasné parkovacie miesta, ktoré budú zrušené realizáciou jednotlivých dopravných a iných napojení navrhovaného objektu, ako aj realizáciou SO 06 Úprava križovatky Wuppertálska – Moskovská. Náklady na realizáciu týchto kompenzačných parkovacích miest ako aj na realizáciu SO 06 požadujeme zahrnúť do rozpočtu stavby.
* Po ukončení a kolaudácii stavby bude časť miestnej cesty Wuppertálska, stavebne upravená v súvislosti s jej navrhovaným rozšírením v mieste križovatky s napojením na ul. Moskovská trieda, ako aj kompenzačné parkovacie miesta, protokolárne bezodplatne odovzdané Mestskej časti Košice – Sídlisko KVP.

Spôsob splnenia: Na základe prijatého uznesenia bolo spoločnosti ANDROMEDA INVEST, s.r.o. listom zo dňa 27.06.2024 spracované stanovisko k projektovej dokumentácii pre územné konanie stavby: Andromeda – Bytový komplex s polyfunkciou – 1. 2. Etapa, ktorého súčasťou sú podmienky stanovené uznesením miestneho zastupiteľstva č. 187/b zo dňa 26.06.2024. Uvedené stanovisko si osobne prevzal zástupca spoločnosti dňa 02.07.2024. Uznesenie bolo splnené.

**188/a zo dňa 26.06.2024** MieZ MČ Košice-Sídlisko KVP volí

za predsedu Komisie výstavby, dopravy a životného prostredia Ing. Milana Pacha.

Spôsob splnenia: Na základe prijatého uznesenia bol zoznam členov komisií (poslancov a neposlancov) aktualizovaný a dňa 12.07.2024 zaslaný poslancom miestneho zastupiteľstva, vedeniu mestskej časti, vedúcim oddelení. Na webovej stránke mestskej časti boli vykonané úpravy. Uznesenie bolo splnené.

**188/b zo dňa 26.06.2024** MieZ MČ Košice-Sídlisko KVP berie na vedomie

vzdanie sačlenstvaIng. Michala Vojčeka - neposlanca v Komisii výstavby, dopravy a životného prostredia ku dňu 26.06.2024 na vlastnú žiadosť.

Spôsob splnenia: Na základe prijatého uznesenia bol zoznam členov komisií (poslancov a neposlancov) aktualizovaný a dňa 12.07.2024 zaslaný poslancom miestneho zastupiteľstva, vedeniu mestskej časti, vedúcim oddelení. Na webovej stránke mestskej časti boli vykonané úpravy. Uznesenie bolo splnené.

**188/c zo dňa 26.06.2024** MieZ MČ Košice-Sídlisko KVP volí

za podpredsedu Komisie výstavby, dopravy a životného prostredia Ing. Martina Žeca.

Spôsob splnenia: Na základe prijatého uznesenia bol zoznam členov komisií (poslancov a neposlancov) aktualizovaný a dňa 12.07.2024 zaslaný poslancom miestneho zastupiteľstva, vedeniu mestskej časti, vedúcim oddelení. Na webovej stránke mestskej časti boli vykonané úpravy. Uznesenie bolo splnené.

|  |  |  |  |
| --- | --- | --- | --- |
|  |  |  |  |

**Úlohy v plnení:**

**180 zo dňa 16.07.2020** MieZ MČ Košice-Sídlisko KVP schvaľuje

1. nakupovanie biologicky rozložiteľných vreciek na psie exkrementy s dopadom na rozpočet mestskej časti
2. prideľovanie vreciek na psie exkrementy adresne na každého evidovaného psa, a to v počte 200 ks na obdobie 01.09.2020 - 31.12.2020 a v počte 400 ks na obdobie kalendárneho roka počnúc dňom 01.01.2021.

**181/b zo dňa 16.07.2020** MieZ MČ Košice-Sídlisko KVP

a) berie na vedomieobsahovú nasýtenosť a zmysluplnosť tabúľ náučného chodníka

b) schvaľujeponechanie tabúľ náučného chodníka rozmiestnených vo verejných priestoroch a vnútroblokoch sídliska

a informujúcich o histórii, názvosloví ulíc a voľnočasových aktivitách na sídlisku

1. **odporúča** aktualizovať tabule náučného chodníka formálne (z dôvodu zastaraného technického stavu) a obsahovo

(o témy, ktoré v čase vzniku chodníka neboli aktuálne).

**351 zo dňa 28.04.2022** MieZ MČ Košice-Sídlisko KVP

**a)** **schvaľuje** investičný zámer využitia verejného priestranstva medzi Moskovskou triedou a podchodom ku obchodnému

centru Iskra podľa predloženého návrhu

**b)** **poveruje** starostu Mestskej časti Košice - Sídlisko KVP k vykonaniu potrebných úkonov týkajúcich sa financovania

predmetného investičného zámeru.

**75/b zo dňa 21.06.2023** MieZ MČ Košice-Sídlisko KVP žiada

starostu Mestskej časti Košice – Sídlisko KVP o zabezpečenie zverejnenia odkazu na materiály na rokovanie miestneho zastupiteľstva v pozvánkach zverejnených na webovom sídle Mestskej časti Košice – Sídlisko KVP.

Termín: od najbližšieho zasadnutia miestneho zastupiteľstva

**119 zo dňa 13.12.2023** MieZ MČ Košice-Sídlisko KVP

a) schvaľuje zámer zavedenia parkovacej politiky - regulovaného parkovania na sídlisku KVP

b) žiada o predloženie správy o priebehu realizácie tohto zámeru 1-krát za polrok.

**135 zo dňa 31.01.2024** MieZ MČ Košice-Sídlisko KVP schvaľuje

návrh na pozastavenie projektu participatívneho rozpočtu v roku 2024 a súčasne na pozastavenie realizácie víťazných projektov z roku 2023 podľa predloženého návrhu.

**136 zo dňa 31.01.2024** MieZ MČ Košice-Sídlisko KVP schvaľuje

obmedzenie výkonov Podniku služieb KVP s. r. o., r. s. p. na pozemkoch a majetku zverených do správy Mestskej časti Košice-Sídlisko KVP, konkrétne :

- zníženie počtu kosieb zo 4 na 2-krát ročne,

- zníženie orezov stromov z 200 na 100,

- zníženie zimnej ručnej údržby na nevyhnutné minimum,

- zníženie ručného pozberu kamienkov po zimnej údržbe na nevyhnutné minimum,

- zníženie hrabania lístia a následného nakladania s biologickým odpadom na nevyhnutné minimum.

**137 zo dňa 31.01.2024** MieZ MČ Košice-Sídlisko KVP schvaľuje

obmedzenie počtu vydávaných čísel občasníka KVaPka v roku 2024 z pôvodného počtu 4 na nový počet 2 v tlačenej

a online verzii podľa predloženého návrhu.

**138 zo dňa 31.01.2024** MieZ MČ Košice-Sídlisko KVP schvaľuje

pozastavenie realizácie všetkých kultúrnych a športových podujatí mestskej časti v roku 2024 s výnimkou podujatia Street art festival – Creative streets, na realizáciu ktorého mestská časť získala externé zdroje financovania, podľa predloženého návrhu.

**140 zo dňa 31.01.2024** MieZ MČ Košice-Sídlisko KVP

a) schvaľuje rozpočet Mestskej časti Košice - Sídlisko KVP na rok 2024 podľa predloženého návrhu

b) berie na vedomie rozpočet Mestskej časti Košice - Sídlisko KVP na roky 2025, 2026 podľa predloženého návrhu.

**143 zo dňa 31.01.2024** MieZ MČ Košice-Sídlisko KVP schvaľuje

1. predloženie Žiadosti o poskytnutie príspevku oprávneným žiadateľom Mestskou časťou Košice – Sídlisko KVP za účelom realizácie projektu s názvom „Zateplenie budovy miestneho úradu“, na základe Výzvy na podporu energetickej efektívnosti a využívania OZE vo verejných budovách v rámci programu: Program Slovensko vyhlásenej Slovenskou inovačnou a implementačnou agentúrou vo výške celkových oprávnených výdavkov projektu 1 251 412,54 € s DPH;
2. zabezpečenie realizácie projektu v súlade s podmienkami poskytnutia príspevku;
3. zabezpečenie financovania prípadných neoprávnených výdavkov z rozpočtu mestskej časti.

**144 zo dňa 31.01.2024** MieZ MČ Košice-Sídlisko KVP schvaľuje

a) predloženie Žiadosti o poskytnutie príspevku oprávneným žiadateľom mestskou časťou Košice – Sídlisko KVP za účelom realizácie projektu s názvom „ Skatepark na KVP“, na základe výzvy Fondu na podporu športu v rámci programu „Výstavba, rekonštrukcia a modernizácia športovej infraštruktúry“ číslo: 2023/001 vo výške celkových oprávnených výdavkov projektu 628 866,53 € s DPH;

b) zabezpečenie realizácie projektu v súlade s podmienkami poskytnutia príspevku;

c) zabezpečenie finančných prostriedkov na spolufinancovanie realizovaného projektu vo výške 92 989,94 € s DPH z rozpočtu Mestskej časti Košice – Sídlisko KVP a spolufinancovanie vo výške 190 000 EUR s DPH z rozpočtu Košického samosprávneho kraja, minimálne vo výške 30 % z celkových oprávnených výdavkov na projekt v súlade s podmienkami poskytnutia príspevku;

d) zabezpečenie financovania prípadných neoprávnených výdavkov z rozpočtu mestskej časti;

e) zabezpečenie financovania prevádzky a udržateľnosti projektu minimálne 10 rokov po ukončení realizácie projektu.

**162 v bode b) a c) zo dňa 20.03.2024** MieZ MČ Košice-Sídlisko KVP

b) schvaľuje

v zmysle ustanovenia § 14 ods. 3 písm. e) zákona SNR č. 401/1990 Zb. o meste Košice v znení neskorších predpisov prijatie dlhodobého splátkového úveru vo výške 400 000 EUR, ktorý poskytne finančný ústav Slovenská sporiteľňa, a. s., na obdobie 5 rokov s úverovou sadzbou fix 3,04% zo začiatkom splácania od 01.01.2025, z ktorého výška:

- 200 560,35 EUR je určená na splatenie zostatku predchádzajúceho úveru ku dňu 20.03.2024

- 146 354,53 EUR je určená na financovanie Skateparku

- 53 085,12 EUR bude použitá na krytie budúcich kapitálových výdavkov

c) schvaľuje

zníženie limitu existujúceho úveru (Zmluva o úvere č. 584/CC/23) na výšku úverového rámca 53 000,00 EUR a predĺženie splatnosti existujúceho úveru (Zmluva o úvere č. 584/CC/23) do 31.12.2024.

**164/b zo dňa 20.03.2024** MieZ MČ Košice-Sídlisko KVP súhlasí

s neuplatnením možnosti mestskej časti vyplývajúcej z uzavretých nájomných zmlúv jednostranne zvýšiť nájomné v roku 2024 o hodnotu inflácie voči všetkým nájomcom majetku mestskej časti, u ktorých došlo ku zvýšeniu nájomného v roku 2023 v dôsledku zmeny Zásad hospodárenia a nakladania s majetkom Mestskej časti Košice – Sídlisko KVP.

**179 zo dňa 26.06.2024** MieZ MČ Košice-Sídlisko KVP schvaľuje

tvorbu a použitie rezervného fondu Mestskej časti Košice - Sídlisko KVP na rok 2024.

**184 v bode b) zo dňa 26.06.2024** MieZ MČ Košice-Sídlisko KVP

b) odporúča

starostovi Mestskej časti Košice - Sídlisko KVP pripraviť a predložiť zmenu rozpočtu mestskej časti, ktorou budú vyčlenené finančné prostriedky na riešenie tejto havarijnej situácie a zároveň požiadať mestské zastupiteľstvo o  účelový transfer na sanáciu budovy MŠ Bauerova vo vlastníctve mesta Košice.

Priebežné plnenie: Na rokovaní Mestského zastupiteľstva v Košiciach dňa 27.06.2024 Ing. Roman Matoušek predložil poslanecký návrh na uznesenie, ktorým požiadal o účelový transfer na opravu strechy škôlky na Bauerovej 1 vo výške 83 203,-€. Návrh bol schválený uznesením Mestského zastupiteľstva v Košiciach č. 464, primátor mesta Košice ho nepodpísal.

**191/b zo dňa 31.07.2024** MieZ MČ Košice-Sídlisko KVP schvaľuje

a) predloženie Žiadosti o nenávratný finančný príspevok oprávneným žiadateľom Mestskou časťou Košice – Sídlisko

KVP za účelom realizácie projektu s názvom: Revitalizácia verejného priestoru „Fontána", na základe výzvy PSK-

MIRRI-008-2024-ITI-EFRR na podporu rozvoja prvkov zelenej a modrej infraštruktúry v obciach a mestách

vyhlásenej riadiacim orgánom PSK - Ministerstvom investícií, regionálneho rozvoja a informatizácie SR, vo výške

celkových oprávnených výdavkov projektu 3 850 000,00 EUR s DPH;

b) zabezpečenie realizácie projektu v súlade s podmienkami poskytnutia nenávratného finančného príspevku;

c) zabezpečenie finančných prostriedkov na spolufinancovanie realizovaného projektu vo výške rozdielu celkových

oprávnených výdavkov projektu a žiadaného nenávratného finančného príspevku v súlade s podmienkami poskytnutia

pomoci, t. j. vo výške 8% celkových oprávnených výdavkov, kde Mestská časť Košice - Sídlisko KVP bude

spolufinancovať vo výške 308 000,00 EUR;

d) zabezpečenie financovania prípadných neoprávnených výdavkov z rozpočtu mestskej časti;

e) zabezpečenie financovania udržateľnosti projektu minimálne 5 rokov po ukončení realizácie projektu.

Spracovali :

Ing. Roman Matoušek,

zástupca starostu

JUDr. Magdaléna Balážová,

právne oddelenie